Avem confirmarea că poliţiştii urmăresc mesajele postate pe Facebook în legătură cu protestele din ultima perioadă. Concret, au deschis dosare penale pentru şapte persoane care au scris pe reţeaua socială mesaje care ar incita la violenţe.

Poliţiştii au început să monitorizeze postările de pe Facebook în care lumea este mobilizată să iasă în stradă, să se uite la ce scriu oamenii și auy descoperit mesaje care inciată la violențe, la ură și la tulburarea ordinii publice în timpul manifestărilor împotriva modificării legilor justiției.

Așadar, ei au făcut dosare penale pe numele a șapte oameni care au postat astfel de mesaje.

Dacă vor fi găsite vinovate pentru instigare, aceste persoane riscă între 3 luni și 3 ani de închisoare.

De altfel, Poliția Română a făcut luni un apel către cetățenii care vor să participe la manifestări publice să își exercite dreptul la liberă exprimare fără violență și într-un mod civilizat.